b'\n_START_ARTICLE_\nThomas Knarvik\n_START_SECTION_\nBakgrunn og arbeid\n_START_PARAGRAPH_\nThomas Knarvik vokste opp i Askim. Her gikk han i l\xc3\xa6re hos billedkunstner Finne Spjudvik. I 1989 begynte han p\xc3\xa5 konservatorskole i Firenze i Italia. og p\xc3\xa5 1990-tallet var han elev av den klassisk figurative maleren Odd Nerdrum. Han begynte deretter p\xc3\xa5 Statens kunstakademi i Oslo, der han studerte fra 1997 til 2001. Knarvik har siden deltatt p\xc3\xa5 en rekke utstillinger, blant annet med portrettermalerier der formene blir b\xc3\xa5de oppl\xc3\xb8st og forsterket av r\xc3\xb8ffe str\xc3\xb8k og geometriske linjer._NEWLINE_I 2003 sendte NRK White canvas, black hyena - Hvitt lerret, svart hyene, en dokumentarfilm om Knarviks opphold som billedkunstner i naturen i nasjonalparken Masai Mara i Kenya. Knarvik solgte bildene fra dette oppholdet, og reiste tilbake og bygget opp et egettegnet kultursenter for Masaikvinnene i Mara. Dette er n\xc3\xa5 arbeidsplassen for 120 kvinner._NEWLINE_I 2015 utga Thomas Knarvik  boka In His Name, et kunstprosjekt i form av en samling religionskritiske karikaturtegninger. Det norske forlaget som stod bak utgivelsen, destruerte imidlertid hele opplaget p\xc3\xa5 2500 eksemplarer f\xc3\xb8r boka ble distribuert. If\xc3\xb8lge Knarvik var grunnen frykt for represalier fra islamister som kunne oppleve satiren hans som blasfemisk. Knarvik har derfor f\xc3\xa5tt en dansk forlegger til \xc3\xa5 trykke opp et nytt opplag. Vebj\xc3\xb8rn Selbekk omtalte hendelsen som \xc2\xabet islamismens bokb\xc3\xa5l\xc2\xbb og trakk paralleller til nazistenes brenning av \xc2\xabdegenerert litteratur\xc2\xbb._NEWLINE_Den 16. mai 2016 ble Facebook-profilen til Knarvik slettet. Han har blitt kastet ut tre ganger pga. tegninger publisert der.'